cyanic-selkie/wikianc huggingface dataset:
Rainbow (կորեական խումբ)
Rainbow կամ RAINBOW (레인보우), Հարավկորեական աղջիկների խումբ, որը ստեղծվել է DSP Media գործակալության կողմից։ Խումբը բաղկացած է յոթ աղջիկներից։ Ամեն մեկը համապատասխանում է ծիածանի յոթ գույների հետ։ Նրանք ունեն յոթամյա պայմանագիր DSP Media ընկերության հետ ։ 2016 թ. հոկտեմբերի 27-ին ընկերությունը հայտարարել է խմբի ցրման մասին։
Պատմություն
2009 թ. նոյեմբերի 12-ին թողարկվել է նրանց առաջին «Gossip Girl» մինի-ալբոմը, երկու օր անց MBC հեռուստաալիքի Show! Music Core հեռուստածրագրի շրջանակներում տեղի ունեցավ նրանց հեռուստադեբյուտը։ 2010 թ. օգոստոսի 12-ին թողարկվել է նրանց թվային սինգլը «A»։ Երգը զբաղեցրել է 9-րդ հորիզոնականը «Gaon» չարթում։ Ինչպես նաև երգը հայտնվել է տարվա վերջնական չարթի 80-րդ հորիզոնականում։ Այդ սինգլի համար խմբին տրվել է մրցանակ Cyworld Digital Music Award-ի ժամանակ, ամսվա նորեկներ կատեգորիայում ։
Արտաքին հղումներ
Կատեգորիա:2009 հիմնադրված երաժշտական խմբեր Կատեգորիա:Հարավկորեական երաժշտական խմբեր Կատեգորիա:Հարավկորեական պարային երաժշտական խմբեր Կատեգորիա:Քեյ փոփ երաժշտական խմբեր
Արթուր Սոբյեխ
Արթուր Սոբյեխ  (Artur Sobiech, ), լեհ ֆուտբոլիստ, գերմանական ակումբ «Հաննովեր 96»–ի և Լեհաստանի հավաքականի հարձակվող։
Ակումբային
2011 թվականի հունիսի 30–ին «Հաննովեր 96»–ի հետ պայմանագիր կնքեց։
Հավաքականում
2010 թվականի մայիսին առաջին անգամ կանչել են հավաքական։
Ծանոթագրություններ
Կատեգորիա:Լեհ ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:ՈՒԵՖԱ Եվրո 2012-ի ֆուտբոլիստներ
Կոպենհագենի ճակատամարտ
Կոպենհագենի ճակատամարտ (Battle of Copenhagen, Slaget på Reden), ճակատամարտ բրիտանական և Դանիա յի նավատորմերի միջև, որը տեղի է ունեցել 1801 թվականի ապրիլի 2-ին Դանիայի մայրաքաղաք Կոպենհագենի շրջակայքում։
Նախապատմություն
1792 թվականին Մեծ Բրիտանիան պատերազմ էր հայտարարել Ֆրանսիային, որից հետո բրիտանական ռազմածովային ուժերը շրջափակեցին չեզոք պետության առևտրային նավերը՝ կասկածելով, որ Դանիայի թագավորությունը առևտրաարդյունաբերական կապեր ունի Ֆրանսիայի հետ։
Ռուսաստանի կայսր Պավել I-ը Դանիային առաջարկեց վերսկսել չեզոքության քաղաքականությունը։ 1800 թվականին հիմնադրվեց մի միություն, որը նպատակ ուներ պաշտպանել չեզոք երկրների շահերը։ Դրան անդամակցեցին Դանիան, Շվեդիան և Պրուսիան։ Բրիտանական իշխանությունները նման միության ստեղծումը դիտարկում էին որպես լուրջ սպառնալիք Մեծ Բրիտանիայի համար։
Ծովակալ Հայդ Պարկերի հրամանով բրիտանական նավատորմն արգելափակեց դանիական ուժերի ազատ ելքը դեպի ծով։ Սակայն հրամանատարի տեղակալ և փոխծովակալ Հորացիո Նելսոնը ակտիվ ռազմական գործողությունների կողմնակից էր։
Ճակատամարտ
Ապրիլի 2-ին՝ ժամը 9։00-ին դանիական նավերը հրետանային հարձակում գործեցին իրենց երկրի ափերի մոտ հաստատված թվապես գերազանցող բրիտանացիների վրա։ Մի քանի ժամ տևած կատաղի հրետանային փոխհրաձգությունից հետո ծովակալ Պարկերը հրամայեց դուրս բերել բրիտանական նավերը Դանիայի ծովային տարածքից, սակայն Հորացիո Նելսոնը չհնազանդվեց նրան և շարունակեց պայքարը։ Երեկոյան երկու երկրների միջև կնքվեց զինադադար, որից հետո Մեծ Բրիտանիան Դանիայի արքայազն Ֆրեդերիկին ներկայացրեց իր պահանջները։ Ապրիլի 3-ին Կոպենհագենում տեղի ունեցան բանակցություններ, որտեղ բրիտանական կողմը պահանջեց Դանիայի նավատորմի զինաթափումը կամ Մեծ Բրիտանիային անցումը։
Երկարատև բանակցություններից հետո ապրիլի 8-ին կնքվեց զինադադարի պայմանագիր, որի արդյունքում պարտված կողմը՝ Դանիան, պարտավորվեց իր նավատորմը մասամբ տրամադրել Մեծ Բրիտանիային։
Աղբյուրներ
Կատեգորիա:Մեծ Բրիտանիայի ճակատամարտեր
Ջոշ Սեգարա
Ջոշուա «Ջոշ» Սեգարա (Joshua "Josh" Segarra, ), ամերիկացի դերասան, ով հայտնի է ոստիկանական սպա Բիլի Կապեդայի դերով «Սիրեններ», Հեկտոր Ռուիզի դերով «Էլեկտրական ընկերություն» և Ադրիան Չեյսի դերով «Նետ» հեռուստասերիալներում։ Նա նաև մարմնավորել է Միքի դերը «Lysistrata Jones» մյուզիքլում։
Անձնական կյանք
Սեգարան Ֆլորիդա նահանգի Օռլանդո քաղաքից է և ունի պուերտոռիկական ծագում։ Տիրապետում է անգլերենին և իսպաներենին։
Ավարտել է Նիսի արվեստի դպրոցը, որտեղ նա ստացել է թատրոնի աստիճան։
2014 թվականի հոկտեմբերին Սեգարան ամուսնացել է իր երկար ժամանակվա ընկերուհի՝ Բրեյս Ռայսի հետ։ Նրանք ունեն որդի՝ Գասը, ով ծնվել է 2016 թվականի սեպտեմբերին ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի տղամարդ թատերական դերասաններ Կատեգորիա:Հնչյունավորողներ Կատեգորիա:Ամերիկացի հեռուստատեսային դերասաններ
Սամվել Շմավոնյան
Սամվել Ստեփանի Շմավոնյան (հավանաբար 1856, Կ. Պոլիս - 1916, Հալեպ), հայ բժիշկ
Կենսագրություն
Ծնվել է հավանաբար 1856 թվականին Կոստանդնուպոլսի Հայնի թաղամասում։ Կ. Պոլսի հանրահայտ վերապատվելի Ստեփան Շմավոնյանի որդին է։
Նախնական կրթությունն ստացել է ծննդավայրում։ 1872 թվականին մեկնել է ԱՄՆ, որտեղ միաժամանակ աշխատել է և ուսանել Կալիֆոռնիայի համալսարանի բժշկական ֆակուլտետում։ Համալսարանի 1500 ուսանողներից միակն է, որ ուսումն ավարտել է ոսկե մեդալով։ Մի քանի տարի աշխատել է զանազան բուժհիմնարկներում և հմտացել մասնագիտության մեջ։
1885 թվականին վերադարձել է Հալեպ՝ հիվանդ քրոջը՝ տիկին Ռեբեկա Մարգարյանին բուժելու նպատակով։ Քրոջ ապաքինվելուց հետո հաստատվել է Հալեպի Կաստ-էլ-Հաջար թաղամասում, ուր բացել է իր սեփական հիվանդանոցը և աշխատել։ Կարճ ժամանակ անց մեծ համբավ է ձեռք բերել քաղաքի քրիս­տո­նյա, մուսուլմանական և հրեա բնակչության շրջանում։
Ամուսնացել է պոլսեցի Աղավնի Արամյանի հետ։ Զավակներ չեն ունեցել։ Աշխույժ մասնակցություն է ունեցել քաղաքում իրականացվող ազգային, եկեղեցական, կրթական և այլ ազգանպաստ միջոցառումներին։ Նյութապես օգնել և բարոյապես քաջալերել է 1909 թվականին Հալեպի Ակ-յոլ թաղամասում դարմանատուն բացած սասունցիներին։ Միաժամանակ աշխատելով այդ դարմանատանը, քննել է հիվանդներին, հսկել մաքրությանն ու կարգուկանոնին։ Եղել է ՀԲԸՄ-ի 1910 թ. Հալեպում հիմնված մասնաճյուղի հիմնադիրներից մեկը և նրա վարչության ցմահ ատենապետը։ 1915 թվականին՝ հայերի տարագրության և Մեծ Եղեռնի ընթացք ում, թողնելով գործերը, մի բարի հրեշտակի նման ընդունել, կերակրել ու հագցրել է աքսորյալ ազգակիցներին։ Երբ վերապատվելի Ահարոն Շիրաճյանն ստանձնել է որբանոց-ապաստարան բացելու գործը, բժիշկը դարձել է նրա առաջին բարերարը՝ 200 հնչյուն ոսկի պատկառելի գումար նվիրաբերելով։
Հալեպի Ազիզիե թաղամասում ավետարանական Էմմանուել եկեղեցու կառուցման համար նվիրաբերել է 300 օսմանյան ոսկի։ Լինելով ավետարանական համայնքի անդամ՝ մշտապես ներկա է եղել եկեղեցու կարևոր ժողովներին և ջանացել խոսքով, խորհուրդներով ու գործով օգտակար լինել եկեղեցական, կրթական ու հասարակական միջոցառումներին։
1916 թվականին թուրքական կառավարությունը վտանգավոր է համարել ՀԲԸՄ-ի գործունեությունը։ 1916 թվականին Ջեմալ փաշան հրաման է արձակել կախաղան բարձրացնել բժշկին՝ որպես վտանգավոր ընկերության պարագլխի, սակայն հայ և մուսուլման բնակչությունը միասնաբար դիմել է կառավարությանը և կարողացել մահապատժից փրկել սիրելի բժշկին։
1916 թվականին հազիվ բեկանված մահավճիռը, վարակվել է տիֆով և մի քանի օր անց մահացել՝ մոտ 60 տարեկանում։
Չնայած անկայուն քաղաքական իրավիճակին, հալածանքներին ու աքսորին, բազմազգ թափորը թաց աչքերով է ուղեկցել բժշկի դագաղը։
Բժիշկ Սամվել Շմավոնյանը նախօրոք գիտակցել էր, որ իր դեմ մահվան վճիռ է արձակված։ Երբ խնամում էր տիֆով հիվանդ քրոջը՝ Արուսյակ Մարգարյանին, շարունակ կրկնել է. «Ինքս պէտք էի ըլ­լալ թի­ֆու­սէ վա­րա­կո­ւո­ղը, պի­տի նա­խընտ­րէի հի­ւան­դու­թե­ամբ մեռ­նիլ, քան թէ կա­խա­ղա­նի վրայ»։
Աղբյուրներ
Կատեգորիա:Հայ բժիշկներ Կատեգորիա:Կոստանդնուպոլիս քաղաքում ծնվածներ Կատեգորիա:1916 մահեր Կատեգորիա:Հալեպ քաղաքում մահացածներ Կատեգորիա:Տիֆից մահացածներ Կատեգորիա:Կալիֆոռնիայի համալսարանի շրջանավարտներ
Գրանդ Լեյք (Կոլորադո)
Գրանդ Լեյք, փոքր քաղաք է ԱՄՆ-ի Կոլորադո նահանգի Գրանդ վարչական շրջանում։ Ըստ 2010 թվականի մարդահամարի բնակչությունը կազմում է 471 մարդ ։ Հիմնադրված լինելով 1881 թվականին՝ Գրանդ Լեյքը գտնվում է ծովի մակարդակից 2551 մետր բարձրության վրա և իր անունն ստացել է այն լճի անունից, որի ափերին տեղակայված է։ Գրանդ Լեյք լիճը համարվում է Կոլորադոյի ամենամեծ ջրային տարածքը։ Գրանդ Լեյք քաղաքը սկզբնապես կազմակերպություն է եղել և զբաղվել է Լուլու, Թելլեր և Գեզքիլ քաղաքների հանքափորերին պարեն մատակարարելով, բայց այսօր այն տուրիստական վայր է Ռոքի Մաունթին ազգային այգու արևմտյան մասում, որը երեք կողմերից շրջապատում է լիճն ու քաղաքը։ 1882-1888 թվականներին Գրանդ Լեյքը եղել է Գրանդ վարչական շրջանի կառավարության նստավայրը։ Այն իրավական կարգավիճակ է ստացել 1944 թվականի հունիսի 23-ին։
Աշխարհագրություն
Համաձայն Միացյալ Նահանգների մարդահամարի բյուրոյի քաղաքի ողջ տարածքը կազմում է 2.7 կմ2։
Կլիմա
Իր դիրքի պատճառով Գրանդ Լեյքը ունի մերձարկտիկական կլիմա տարվա մեջ միջինը 49 օր տևացող վեգետացիայի շրջանով։ Գիշերը սառն է լինում նույնիսկ ամառային ամիսներին և միայն երեք ամսի է 10 °C-ից բարձր տաքություն գրանցվում։
Գրանդ լիճ
Գրանդ լիճը համարվում է Կոլորադոյի ամենամեծ և ամենախոր լիճը, ինչպես նաև Կոլորադո գետի ակունքը։
Գրանդ Լեյք Յաթ ակումբը մասնավոր է, որը հյուրընկալում է նավային մրցաշարեր։ Լճի վրա կան նաև հանրային և մասնավոր նավամատույցներ, նավեր և նավակներ։
Հայտնի բնակիչներ
Թիմ Ալեն
Մարվին Ջոն Հիմեյեր
Արտաքին հղումներ
Կատեգորիա:ԱՄՆ-ի քաղաքներ Կատեգորիա:1879 թվականին հիմնադրված բնակավայրեր
Կեչառիս (այլ կիրառումներ)
Կեչառիս անվանումը կարող է վերաբերել․
Ալ-Տավահինի շրջան
Ալ-Ռաուդայի շրջան (ناحية الطواحين) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Բանիասի գավառի 7 շրջաններից մեկը։
Վարչական կենտրոնն է Ալ-Տավահին քաղաքը։ 2004 թվականի մարդահամարի տվյալներով շրջանը ունի 11 688 բնակչություն ։
Ունի 8 գյուղեր և ավաններ՝
Ծանոթագրություններ
Կատեգորիա:Սիրիայի շրջաններ Կատեգորիա:Բանիասի գավառ
Մարեյ (Շարանտի գավառ)
Մարեյ (Mareuil), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 385 մարդ, բնակչության խտությունը` 33.45 մարդ/կմ²։ Բնակավայրը զբաղեցնում է 11.51 կմ² տարածք։
Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 28 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 247 աշխատունակ (15-64 տարեկան) բնակիչ, որոնցից ակտիվ էին 161-ը, իսկ ոչ ակտիվները` 86։ Ակտիվության ցուցանիշը կազմում է 65,2 %։ 161 աշխատունակ մարդկանցից աշխատել է 155 անձ (91 տղամարդ և 64 կին)։ Գործազուրկ են եղել 6 անձ (1 տղամարդ և 5 կին)։ 86 անաշխատունակներից 14-ը եղել են աշակերտներ կամ ուսանողներ, 37-ը` թոշակառուներ, իսկ 35-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տրազակո
Բնակչությունը կազմում է 6143 մարդ (2005 թվականի տվյալներով)։ Խտությունը՝ 119,51 մարդ/կմ²։ Տարածքը՝ 51,4 կմ²։ Փոստային ինդեքս 67059։ Հեռախոսային կոդ՝ 0863։
Նահատակ Կեսիդին հարգվում է որպես կոմունայի հովանավոր։ Տոնը նշվում է ամեն տարի օգոստոսի 31-ին։
Ծանոթագրություններ
Կատեգորիա:Իտալիայի բնակավայրեր
Հաճույք
Հճույքի սկզբունքը
Հաճույքի սկզբունքը (Lustprinzip), Զիգմունդ Ֆրոյդի տեսության հոգեբանական ապարատի աշխատանքի չորս սկզբունքներից մեկն է, անփոփոխության, երանություն և ձանձրալի կրկնության սկզբունքներին զուգահեռ։ Հաճույքի սկզբունքը նկարագրում է որպես լարվածության մինչև ամենացածր մակարդակի իջեցման հոգեբանական ձգտում։ Այս պատճառով էլ 1920 թվականի աշխատությունում Ֆրոյդը պարադոքսային եզրակացություն է անում, խսելով այն մասին, որ «հաճույքի սկզբունքը գտնվում է մահվան հակումի ենթակայության տակ», և մեկը և մյուսը ձգտում են օրգանիզմը բերել մինիմալ՝ իդեալում զրոյական, հոգեբանական ճնշման։ Հոգեվերլուծաբան Ժակ Լականը իր «Օբյեկնտերի հարաբերություններ» լեկցիայում համադրում է հաճույքը և կախվածությունը, ինչքան էլ որ դրանք թվում են հակադիր, քանի որ «հաճույքը կապված է ոչ թե պարապության, այլ հենց կախվածության կամ ցանկությունների լարման հետ»։
Ժամանակակից անգլիացի փիլիսոփա՝ Դևիդ Պիրսը, իր աշխատություններում (օրինակ «Գեդոնիստական իմպերատիվ» աշխատությունում) ուսումնասիրվում է հասարակության մեջ և կենսոլորտում ցանկության դերի մեծացման հեռանկարները։
Քրիստոնեության մեջ
Քրիստոնեության մեջ, այնպիսի մարմնական հաճույքները ինչպիսիք են շատակերությունը և վավաշությունը մերժվում են, իսկ արմատավորվում են հոգևոր հաճույքները՝ ուրախությունը և երջանկությունը։
Գրականություն
Կատեգորիա:Հույզեր Կատեգորիա:Փիլիսոփայական տերմինաբանություն Կատեգորիա:Էմոցիաներ
Վայրի ցուլ
Վայրի ցուլերի ավելի հայտնի ենթատեսակը և ռուսական ու արևմտյան կովերի անմիջական նախնին տուրն է (Bos taurus primigenius), որը տարածված է եղել Եվրասիայում և անհետացել է XVII դարի սկզբին։ Տուրի անունը երբեմն որպես հոմանիշ է օգտագործվում վայրի ցուլերի ամբողջ տեսակի համար։ Հնդկական զեբուն և նմանատիպ ցեղատեսակները գալիս են Bos taurus indicus ենթատեսակից և առանձնացել են իրենց մերձարևելյան և եվրոպական բարեկամներից մոտավորապես 300-ից 600 հազար տարի առաջ։ Որոշ փորձագետներ կարծում են, որ զեբուն նույնիսկ կարելի է առանձնացնել այլ տեսակի մեջ (Bos indicus)։ 1994 թվականին կատարված գենետիկական հետազոտությունները ցույց են տվել, որ արդիական կովերը չեն պատկանում նույն տոհմական գծին։ Ընտելացման գործընթացը տեղի է ունեցել տարբեր վայրերում և տարբեր պոպուլյացիաների մեջ։
Ծանոթագրություններ
Կատեգորիա:Երկսմբակավորներ
Լաբինա
Լաբինա (Labin, Albona), քաղաք Խորվաթիայում, Իստրիա թերակղզու արևելյան մասում։ Բնակչությունը կազմում է 11 642 մարդ (2011 թվականի մարդահամարի տվյալներով ):
Ընդհանուր տեղեկություններ
Լաբինան գտնվում է Պուլա-Ռիեկա խճուղուց 5 կմ հեռավորության վրա գտնվող Կվարներ ծոցի ափին։ Քաղաքը ավտոբուսային հաղորդակցությամբ կապված է Պուլայի հետ։ Լաբինայի հին մասը գտնվում է 320 մ բարձրությամբ բլրի գագաթին։ Քաղաքի նոր թաղամասերը կոչվում են Պոդլաբին, որոնք գտնվում են նրա ափին։
Լաբինան երկար տարիներ Խորվաթիայի ածխահանության գլխավոր կենտրոնն էր, սակայն հանքը աստիճանաբար փակվեց (1972 թվական)։ Հիմա քաղաքի գլխավոր եկամտի աղբյուրը զբոսաշրջությունն է։ Քաղաքի ափին՝ 5 կմ հեռավորության վրա գտնվում է հայտնի Ռաբաց առողջարանը։
Պատմություն
1920 թվականին Լաբինան ամբողջ Իստրիայի հետ ընդգրկվել է Իտալիայի կազմի մեջ։ 1921 թվականին հռչակվել է Լաբինայի Հանրապետություն։ Երկրորդ համաշխարհային պատերազմից հետո այն անցավ Հարավսլավիային։
Արտաքին հղումներ
Կատեգորիա:Խորվաթիայի քաղաքներ
Իեն Հոլմ
Սըր Իեն Հոլմ (Ian Holm, ), անգլիացի դերասան, BAFTA մրցանակի և «Թոնի» թատերական մրցանակի դափնեկիր։ Հայտնի է «Հինգերորդ տարրը», «Դժոխքից», «Օտարը» ֆիլմերում, ինչպես նաև Փիթեր Ջեքսոնի «Մատանիների տիրակալը» և «Հոբիթ» եռապատումներում դերակատարմամբ։
Կենսագրություն
1981 թվականին Իեն Հոլմը «Կրակե մարտակառքեր» ֆիլմում դերակատարման համար «Երկրորդ պլանի լավագույն դերասան» անվանակարգում առաջադրվել է Ամերիկյան կինոակադեմիայի «Օսկար» մրցանակին։
1998 թվականին թագուհի Եղիսաբեթ II-ը Հոլմին ձեռնադրել է ասպետ և նրան արքունական կոչում տվել՝ դրամայի զարգացման մեջ ներդրումների համար։
Իեն Հոլմը մահացել է 2020 թվականի հունիսի 19-ի առավոտյան, 88 տարեկանում ։ Վախճանը վրա է հասել հիվանդանոցում, նրան շրջապատում էին ընտանիքի անդամները և բժիշկները։
Ծանոթագրություններ
Կատեգորիա:«Թոնի» մրցանակի դափնեկիրներ Կատեգորիա:Անգլիացի դերասաններ Կատեգորիա:BAFTA մրցանակի դափնեկիրներ Կատեգորիա:Լոուրենս Օլիվիեի մրցանակի դափնեկիրներ Կատեգորիա:Անգլիացի կինոդերասաններ Կատեգորիա:Բրիտանացի կինոդերասաններ Կատեգորիա:Բրիտանացի դերասաններ Կատեգորիա:21-րդ դարի բրիտանացի դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Մատանիների տիրակալը (ֆիլմաշար) Կատեգորիա:Դրամատիկական արվեստի թագավորական ակադեմիայի շրջանավարտներ
Կոշկավոր կատուն (մուլտֆիլմ, 1968)
Կոշկավոր կատուն, 1968 թվականին Շառլ Պերոյի նույնանուն հեքիաթի հիման վրա նկարված մուլտֆիլմ, նկարահանվել է «Սոյուզմուլտֆիլմ» ստուդիայի ռեժիսորներ Վալենտինա և Զինաիդա Բրումբերգների կողմից։ 1938 թվականին նույն հեղինակների կողմից նկարահանված նույնանուն մուլտֆիլմի հոբելյանական վերաթողարկումն է։ Մուլտֆիլմն ի սկզբանե մտածված էր որպես մյուզիքլ ։
Սյուժե
Մահանալուց հետո ջրաղացպանը ժառանգություն է թողնում իր որդիներին։ Ավագ որդուն ժառանգություն է թողնում ջրաղացը, միջնեկ որդուն` ավանակ, իսկ փոքրին` միայն կատու։ Բայց պարզվում է, որ կատուն շատ նախաձեռնող է։ Նա փոխում է իր տիրոջ անունը` նրան կոչելով մարկիզ Կարաբաս, հաղթում մարդակերին, նրա դղյակը տալիս է նորաթուխ մարկիզին` վերջինիս ամուսնացնելով արքայադստեր հետ, և ընդհանուր առմամբ հաջող կազմակերպում է նրա հարսանիքը։
Վերաթողարկում DVD ձևաչափով
Մուլտֆիլմը մի քանի անգամ վերաթողարկվել է DVD ձևաչափով, մուլտֆիլմերի տարբեր հավաքածուներում.
«Կոշկավոր կատուն» (1968), «Կատվի տունը» (1958), «Ձկնորս կատուն» (1964), «Շունն ու կատուն» (1955), «Կատուն ու ծաղրածուն» (1988), «Կատվիկը Լիզյուկով փողոցից» (1988), «Կատուն ու Կոն» (1990) ։
Ծանոթագրություններ
Կատեգորիա:1968 ֆիլմեր Կատեգորիա:Վալենտինա և Զինաիդա Բրումբերգների մուլտֆիլմեր Կատեգորիա:Խորհրդային մուլտֆիլմեր Կատեգորիա:Մուլտֆիլմեր կատուների մասին Կատեգորիա:«Սոյուզմուլտֆիլմ» ստուդիայի մուլտֆիլմեր
Պաուլա Բեր
Պաուլա Բեր (Paula Beer, ), գերմանացի դերասանուհի։
Կենսագրություն
Պաուլա Բերը ծնվել է 1995 թվականի փետրվարի 1-ին գերմանական Մայնցում, նկարիչների ընտանիքում։ Նա ուսանել է Մոնտեսորիի դպրոցում, իսկ 8-ամյա հասակում ընդունվել է թատերական դասընթացների։ Շուտով նա սկսեց հանդես գալ Friedrichstadt-Palast թատրոնի երիտասարդական համույթում։
2009 թվականին, երբ Պաուլան 14 տարեկան էր, նրան հրավիրեցին նկարահանվել Քրիս Քրաուսի «Օդեի օրագրերը» ֆիլմում։ Քասթինգին մասնակցեցին շուրջ 2500 աղջիկ, սակայն դերը ստացավ Պաուլան։ Ֆիլմում դերասանուհին խաղացել է 14-ամյա Օդե ֆոն Սայմերի դերը, ով արձակուրդներին մեկնել է Բալթյան ծովափի մի կալվածատուն։ Ֆիլմի թողարկումից հետո վարձավճարով Պաուլան ստացել է ֆիլմերի քննադատների լավ ակնարկներ և ստացել Բավարիայի կինոյի մրցանակ «Լավագույն երիտասարդ դերասանուհի» անվանակարգում։
2012 թվականին Բերը խաղաց Բավարիայի դքսուհի՝ Սոֆիայի դերը, «Ludwig II» կենսագրական ֆիլմում։ 2014 թվականին դերասանուհին նկարահանվեց Անդրեաս Պրոխասկի «Dark Valley»-ում և առաջադրվեց որպես Ավստրիայի լավագույն երիտասարդ դերասանուհի։ Ֆիլմում նկարահանվեցին նաև՝ Սեմ Ռայլին, Թոբիաս Մորեթին և Թոմաս Շյուբերթը։ Ֆիլմը ներկայացվել է Եվրոպական կինոակադեմիայի մրցանակի համար և արժանացել է մի շարք անվանակարգերի` «Լավագույն կոստյումներ», «Լավագույն արվեստի ստեղծագործություն», «Լավագույն կոստյումների համար ժյուրիի մրցանակ» և «Լավագույն արվեստի ստեղծագործություն ժյուրիի մրցանակ»։
Պաուլա Բերը 2016 թվականին խաղացել է Francois Ozon-ի «Ֆրանց» ֆիլմում գերմանացի Աննայի գլխավոր դերը, որը սգում է իր մահացած փեսային։ Այս դերի համար դերասանուհին Վենետիկի 73-րդ միջազգային կինոփառատոնում ստացել է «Մարչելո Մաստրոյանիի մրցանակ», որով պարգևատրվում են երիտասարդ դերասանները։ 2017 թվականին Պաուլան առաջադրվել է «Լումյեր» և «Սեզար» կինոմրցանակների համար ֆրանսիական անվանակարգերում, «Լավագույն երիտասարդ դերասանուհի» կատեգորիայում ։
Ծանոթագրություններ
Կատեգորիա:Անձինք այբբենական կարգով Կատեգորիա:Փետրվարի 1 ծնունդներ Կատեգորիա:1995 ծնունդներ Կատեգորիա:Մայնց քաղաքում ծնվածներ Կատեգորիա:Գերմանացի դերասանուհիներ Կատեգորիա:Գերմանացի կինոդերասանուհիներ
Կարլեն Դանիելյան
Կարլեն Արտաշեսի Դանիելյան, հայ գրականագետ, բանասիրական գիտությունների դոկտոր։ ԽՍՀՄ գրողների միության անդամ 1967 թվականից։
Կենսագրություն
Կարլեն Դանիելյանը ծնվել է 1931 թվականին Երևանում։ 1954 թվականին ավարտել է Երևանի պետական համալսարանի բանասիրական ֆակուլտետի հայոց լեզվի և գրականության բաժինը, այնուհետև սովորել է ՀԽՍՀ ԳԱ Մանուկ Աբեղյանի անվան գրականության ինստիտուտի ասպիրանտուրայում։
1961 թվականին պաշտպանել է ատենախոսություն՝ «Հայ մեմուարային գրականության պատմությունից» թեմայով և ստացել բանասիրական գիտությունների թեկնածուի աստիճան։ 1974 թվականին պաշտպանել է «Հայ գյուղագրությունը 19-րդ դարում» ատենախոսություն և ստացել բանասիրական գիտությունների դոկտորի աստիճան։
1958-1979 թվականներին աշխատել է ՀԽՍՀ ԳԱ Մ․ Աբեղյանի անվան գրականության ինստիտուտում, 1964 թվականից՝ ավագ գիտաշխատող։ 1979-1981 թվականներին աշխատել է ՀԽՍՀ ԳԱ հասարակական գիտությունների ինֆորմացիայի բաժնում։ 1984 թվականից եղել է Երևանի Խաչատուր Աբովյանի անվան հայկական մանկավարժական ինստիտուտի հայ գրականության ամբիոնի վարիչը։ ԽՄԿԿ անդան 1961 թվականից։
Ծանոթագրություններ
Կատեգորիա:Հայ գրականագետներ Կատեգորիա:Բանասիրական գիտությունների դոկտորներ
Դեղնակոկորդ մուկ
Դեղնակոկորդ մուկ (Apodemus flavicollis), կրծողների ընտանիքին (Muridae) պատկանող տեսակ։
Դեղնակոկորդ մուկը նման է եվրոպական մկանը (Apodemus sylvaticus), որի հետ երկար ժամանակ նրան շփոթել են։ Առանձին տեսակ է համարվել 1894 թվականից։ Նա առանձնանում է պարանոցի շուրջ դեղին մորթու շերտով, նրա ականջները մեծ չափեր ունեն և ինքն էլ չափսերով ավելի խոշոր է։ Երկարությունը հասնում է 10 սանտիմետրի։
Կարող է ծառ բարձրանալ և երբեմն ձմեռն անցկացնում է տներում։ Հանդիպում է հիմնականում հարավային Եվրոպայում, բայց երբեմն հայտնվում է նաև հյուսիսում, մասնավորապես Սկանդինավիայում և Մեծ Բրիտանիայում։
Դեղնակոկորդ մուկը համարվում է տզային էնցեֆալիտի տարածող։
Արտաքին հղումներ
Կատեգորիա:Կրծողներ Կատեգորիա:Կաթնասուններ Կատեգորիա:Մկներ
ՀԽՍՀ ավտոմոբիլային տրանսպորտի նախարարություն
ՀԽՍՀ ավտոմոբիլային տրանսպորտի մինիստրություն, ընդհանուր օգտագործման ավտոտրանսպորտի ղեկավարությունն իրականացնող պետական մարմին Խորհրդային Հայաստանում։
1939 թվականի հուլիսի 5
1939 թվականի հուլիսի 5-ին, ՀԽՍՀ ժողկոմխորհի որոշմամբ կազմվել է Ավտոմոբիլային տրանսպորտի ժողովրդական կոմիսարիատ։
1946 թվականի անվանափոխում
1946 թվականին անվանափոխվել է Ավտոմոբիլային տրանսպորտի մինիստրության։
1953 թվականի հուլիսի 16
1953 թվականի հուլիսի 16-ին Ավտոմոբիլային տրանսպորտի մինիստրություն վերափոխվել է ճանապարհատրանսպորտային տնտեսության մինիստրության։
1953 թվականի սեպտեմբերի 28
1953 թվականի սեպտեմբերի 28-ից, ՀԽՍՀ Գերագույն խորհրդի նախագահության հրամանագրով, ԽՍՀՄ Գերագույն խորհրդի 1953 թվականի օգոստոսի 26-ի որոշման համաձայն, այն անվանափոխվել է Ավտոմոբիլային տրանսպորտի և խճուղային ճանապարհների մինիստրության՝ միութենական-հանրապետական ենթակայությամբ։
1956 թվականի հուլիսի 10
1956 թվականի հուլիսի 10-ին դարձել է ՀԽՍՀ ավտոմոբիլային տրանսպորտի մինիստրություն։ Աշխատանքներ է տարել ավտոմոբիլային տրանսպորտի կատարելագործման, անվտանգ երթևեկության, ավտովերանորոգման բազաների ծավալման, տեխնիկական առաջադիմության արմատավորման և հանրապետության ավտոմոբիլային տրանսպորտում միասնական տեխնիկական քաղաքականության իրականացման ուղղությամբ։
Մինիստության խորհրդարաններ
Մինիստրությունն ունեցել է 13 վարչություն և բաժին, այդ թվում՝ բեռների փոխադրման, ուղևորների փոխադրման, տեխնիկական, վերահսկիչ–վերստուգիչ գլխավոր վարչություններ, ավտոտրանսպորտային-էքսպեդիցիոն, նորոգման-շինարարական, «Ավտոտեխմատվաճաո» վարչություններ և կոնստրուկտորական-տեխնոլոգիական բյուրո։
Ավտոմոբիլային տրանսպորտի ժողկոմ
Ավտոմոբիլային տրանսպորտի ժողկոմ են աշխատել՝ Վ. Գ. Գուրգենյանը (1939-1944), Ա. Գ. Օքսազյանը (1944-1946) թվականներին՝ ժողկոմ, 1946-1947 թվականիին՝ մինիստր), մինիստրներ՝ Ն.Ն. Հովհաննիսյանը (1947-1950), Շ. Մ. Առուշանյանը (1950-1953), Ա. Գ. Աղաբաբովը (1954-1966), Բ. Ե. Սարկիսովը (1966-1970), Դ. Հ. Դանիելյանը (1970-1974), Վ. Մ. Հովհաննիսյանը (1974-՞)։
Կատեգորիա:Մինիստրություններ
Մարսակ (Շարանտի գավառ)
Մարսակ (Marsac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 796 մարդ, բնակչության խտությունը` 59.67 մարդ/կմ²։ Բնակավայրը զբաղեցնում է 13.34 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 537 աշխատունակ (15-64 տարեկան) բնակիչ, որոնցից ակտիվ էին 397-ը, իսկ ոչ ակտիվները` 140։ Ակտիվության ցուցանիշը կազմում է 73,9 %։ 397 աշխատունակ մարդկանցից աշխատել է 359 անձ (190 տղամարդ և 169 կին)։ Գործազուրկ են եղել 38 անձ (16 տղամարդ և 22 կին)։ 140 անաշխատունակներից 41-ը եղել են աշակերտներ կամ ուսանողներ, 70-ը` թոշակառուներ, իսկ 29-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բանզաե (Բաիա)
Բանզաե  (Banzaê), համայնք Բրազիլիայում՝ Բաիա նահանգի կազմում։ Գտնվում է Հյուսիս-արևելյան նահանգի Բաիա մարզում։ Մտնում է Րիբեյրա դու Պոմբալ գավառի կազմի մեջ։ Բնակչությունը կազմում է 10915 մարդ՝ 2007 թվականի տվյալներով։ Գրավում է 212,316 կմ2 տարածք։ Բնակչության խտությունը՝ 51,4 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Բաբախանյանների տուն
Վաղարշակ և Հակոբ Բաբախանյանների եկամտաբեր տուն, բնակելի տուն Երևանի Փավստոս Բուզանդի փողոցում ։ Կառուցվել է 19-20 դարերում։
Նկարագրություն
Շինությունը տեղակայված է Փավստոս Բուզանդի 26 հասցեում։ Կառույցը երկհարկանի է, ունի նկուղ։ Հատակագիծն Ս-աձև է, երեք բնակարանոց տուն է։ Գլխավոր մասնաշենքն ուղղանկյուն է, որտեղ հատակագիծը երկու շարքի է բաժանում երկայնական պատը։ Սենյակների նախնական չափերն են՝ 33 և 21,9 մ², առաջին հարկի առաստաղի բարձրությունը 3,9, երկրորդինը՝ 4,5 մ։ Շենքի կենտրոնական մասում տեղավորված է նախասրահը և սանդղավանդակը։ Կողային մասերում կան երկու զուգաչափ բարձակային պատշգամբներ, ձախից՝ բակ տանող թաղակապ անցում։ Դեպի տարածքի խորքն են ձգվում միաշարք դասավորված սենյակներով կողային երկու թևերը՝ բակ ուղղված պատշգամբասրահներով Մասնաշենքի լայնությունը՝ պատշգամբասրահի հետ միասին, 6,5 մ է։ Բաց աստիճանները սենյակները կապում են բակին։ Փողոց նայող հարավ-արևմտյան ճակատը զուգաչափ է։ Կենտրոնական առանցքում գլխավոր մուտքն է, որի վրա դրված է երկաթե նախշազարդ կալունակներին հենված երկթեք ծակը։ Եռանկյուն տիմպանում միջանցիկ նկար է՝ կենտրոնում քնար։ Պատը պսակում է սեգմենտավոր ճակտոնը, որի քանդակազարդ մասում «Բ» տառի հետ միահյուսված քարե ծածկագիր է։ Ձախ կողմում տեղադրված երթանցքը շեշտում է կամարը։ Մնացած խորշերն ուղղանկյուն են։ Ստորին պատուհանների ձևավորման համար կոպտատաշ (ռուստավոր) եզրաշերտ է օգտագործվել, երկրորդ հարկում՝ շրջանակալներ և ատամնաշարով զարդաքիվեր։ Որոշ վերակառուցումները և ներքին փոփոխությունները աղավաղել են տան սկզբնական հատակագիծը։
Ծանոթագրություններ
Կատեգորիա:Փավստոս Բուզանդի փողոցի տներ Կատեգորիա:Երևանի ճարտարապետական հուշարձաններ Կատեգորիա:Երևանի շենքեր և կառույցներ Կատեգորիա:19-րդ դարի հիմնադրումներ Երևանում Կատեգորիա:Հին Երևան
Դյատլովի լեռնանցք
Դյատլովի լեռնանցք (Перевал Дятлова), լեռնանցքը գտնվում է Հյուսիսային Ուրալում Խոլատչախլ (1096,7 մ) սարի և առանց անվանվան բարձունքի միջև (906 մ), որը կանգնած էր Հիմնական Ուրալյան ողնաշարից արևելք։ Այն գնվում է Սվերդլովսկի մարզի հյուսիսարևմտյան ծայրում և Իվելդսկի քաղաքային թաղամասում, Իվդելից 128 կմ հյուսիս-արևմուտք։ Այն միացնում է Լոզվայի 4-րդ աջ ներհոսքի հովիտը նաև Աուսպիայի ակունքից։
Անվանման ծագումը
Լեռնանցքը ստացավ իր անվանումը ողբերգության հետ կապված, որը եղել էր 1959 թվականի փետրվարին, երբ նրա մոտ, Խոլատչխալ սարի արևելյան լանջին, գիշերելու կանգնեց և ոչ մինչև վերջ պարզեցված անհասկանալի պատճառներում Իգոր Դյլատլովի ղեկավարությամբ տուր խումբը մահացավ։ Հետաքննության եզրակացություններով «նրանց մահի պատճառը բնական աղետի ժամանակ, որը նրանք հաղթահարել չկարողացան »։ Մահի մանրամասները դեռ չեն հայտնագործվել։
Արտաքին հղումներ
Կատեգորիա:Լեռնանցքներ այբբենական կարգով Կատեգորիա:Ռուսաստանի լեռնանցքներ
Խորխե Պոսա
Խորխե Ալբերտո Պոսա Պերես (Jorge Alberto Poza Pérez, )՝ մեքսիկացի դերասան, հայտնի է դարձել 1989 թվականին։
Վաղ մանկություն
Խորխեն ծնվել է 1977 թվականի հունիսի 26-ին մեքսիկական Տուլանսիգո քաղաքում (Իդալգո նահանգում)։ Դերասանի հայրը՝ Խավիեր Պոսան, հայտնի մեքսիկ հեռուստահաղորդավար է։ Խավիերը նկատում է իր որդու մեջ դերասանի տաղանդը, երբ Խորխեին վստահում են դպրոցականի դերը։ Հայրը որոշել էր, որ իր որդին պետք է դառնար դերասան, բայց ծանոթ մարդ չուներ կինոաշխարհից։ Այդ ժամանակ հայրը նամակ է ուղարկում որդու նկարներով Televisa հեռուստաընկերություն։ Նկարը հասնում է Պիմշտեին Վալենտինին և նա Խորխեին առաջարկում է Խոսե Ինգնասիո Լոպեսի դերը՝ «Ուղղակի Մարիա» հեռուստասերիալում, որտեղ նա հաջող խաղաց այդ դերը։ Ինչպես նաև այդ սերիալում նա խաղացել որբ Չուչոյի դերը։
Դերասանի կարիերայի վերելքը
«Ուղղակի Մարիայում» նկարվելուց հետո Խորխե Պոսան նկարվեց երկու ֆիլմում և երեք հեռուստասերիալներում՝ սիթքոմում ու 17 հեռուստանովելներում, ինչպես նաև «Մի օր մեր մոտ էլ կաճեն թևեր», որտեղ նա խաղաց Պեպինի դերը։ Ընդհանուր առմամբ նկարահանվել է 36 աշխատանքներում։
Մեր ժամանակներ
Դերասանը ներկա պահին աշխատում է Televisa ընկերությունում և նկարահանվում է կինոներում և հեռուստահաղորդումներում։
Ծանոթագրություններ
Կատեգորիա:Մեքսիկացի դերասաններ
Մոնժուիկի մոգական շատրվան
Մոնժուիկի մոգական շատրվան (Font màgica de Montjuïc Fuente mágica de Montjuic), գտնվում է Բարսելոնայի (Իսպանիա) Մոնժուիկ բլրի վրա։ Մեծ շատրվանը կառուցվել է Բարսելոնայում 1919 թվականի Համաշխարհային ցուցահանդեսի առթիվ, ֆուտուրիստական ոճով, էլիպսաձև նախագծով։ Կառուցվել է ինժեներ Կառլոս Բուիգասի կողմից։
Մինչև 1992 թվականը կառույցը գործել է առանց վերանորոգման` ուրախացնելով Կատալոնիայի մայրաքաղաքի բնակիչներին ու հյուրերին։ Սակայն 1992 թվականի Օլիմպիական խաղերից առաջ որոշեցին շատրվանը դարձնել քաղաքի խորհրդանիշերից մեկը` ավելացնելով երաժշտական ձևավորում։
3000-ից ավելի աշխատողներ իրականացրել են լայնածավալ ծրագիրն ընդամենը մեկ տարվա ընթացքում։ Իսպանիայի հրապարակի երկու աշտարակներից դեպի շատրվան կան լուսավորված կասկադներ։ Ջրատարածքի մոտ բոլոր կողմերում հնչում է նրբագեղ երաժշտություն, որի ներքո ջրի 3620 շիթերը կարծես թե պարում են։ Մեկ տարվա ընթացքում Մոնժուիկ է այցելում ավելի քան 2,5 միլիոն մարդ։
Սկզբում մոտ 20 հոգի ներգրավված էր շոուի սպասարկման մեջ։ Նրանք կարգավորում էին ջրի հոսքը, երաժշտությունը և լույսերը։ Հետագայում այդ գործընթացները դարձան ինքնակարգավորվող։
Շատրվանն աշխատում է ըստ հետևյալ ժամանակացույցի.
Արտաքին հղումներ
Կատեգորիա:Բարսելոնայի շենքեր և կառույցներ Կատեգորիա:Իսպանիայի տեսարժան վայրեր Կատեգորիա:Շատրվաններ Կատեգորիա:Ֆուտուրիզմ Կատեգորիա:1929 կառուցումն ավարտված շենքեր և կառույցներ
Տուբերկուլոզի դեմ պայքարի համաշխարհային օր
Տուբերկուլոզի դեմ պայքարի համաշխարհային օր, ամենամյա հիշարժան տոն, որն Առողջապահության համաշխարհային կազմակերպության (ԱՀԿ) նախաձեռնությամբ նշվում է մարտի 24-ին։ ԱՀԿ-ն 1993 թվականին տուբերկուլոզը հայտարարել է համընդհանուր խնդիր։ Տուբերկուլոզի դեմ պայքարի համաշխարհային օրվա նպատակն է բարձրացնել տուբերկուլոզի համատարած համաճարակի մասին իրազեկվածությունը և այդ հիվանդության վերացման ջանքերը։
Օրվա ընտրությունը կապված է այն իրադարձության հետ, երբ 1882 թվականի հենց այդ օրը գերմանացի մանրէաբան Ռոբերտ Կոխը հայտարարել է տուբերկուլոզի հարուցիչի հայտնաբերման մասին։
Տուբերկուլոզի առավել լուրջ դրություն է աֆրիկյան երկրներում։ Աֆրիկային բաժին է ընկնում մոլորակի բոլոր հիվանդացածների մոտ 29 %-ը և այդ վարակից մահացության բոլոր դեպքերի 34 %-ը։ Աֆրիկայում տուբերկուլոզի մակարդակը վերջին 15 տարում կրկնապատկվել է՝ 149-ից հասնելով 343-ի` 100 հազար բնակչի հաշվով։ Տագնապ է առաջացնում տուբերկուլոզի հակաբիոտիկ դիմացկուն ձևերի դեպքերի գրանցման ավելացումը, որոնց առաջացման մեջ Աֆրիկայում նույնպես նկատվում են ծայրահեղ անբարենպաստ միտումներ։
Արտաքին հղումներ
Կատեգորիա:Տուբերկուլյոզ Կատեգորիա:ՄԱԿ-ի միջազգային օրեր Կատեգորիա:Մարտ ամսվա տոներ Կատեգորիա:Առողջապահության համաշխարհային կազմակերպություն Կատեգորիա:Մարտի 24 Կատեգորիա:Առողջապահություն
Ֆանյանո Ալտո
Ֆանյանո Ալտո (Fagnano Alto), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 446 մարդ (2005 թվականի տվյալներով)։ Խտությունը՝ 18 մարդ/կմ²։ Տարածքը՝ 24 կմ²։ Փոստային ինդեքս 67020։ Հեռախոսային կոդ՝ 0862։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Հյուսնատաղձագործական գործիքներ
Հյուսնատաղձագործական գործիքներ,  փայտանյութի մշակման ձեռքի և մեքենայացված գործիքներ։
Տարբերում են կտրող, չափող-նշագծող և օժանդակ։ Կտրող լինում են ձեռքի՝ կացին, սղոց, ռանդա, դուր, գայփկոն, մեքենայացված՝ պնևմատիկ և էլեկտրական հաղորդակով ձեռքի մեքենաներ, շղթայաձև, սկավառակաձև, ժապավենաձև սղոցներ, ռանդաներ, թործաններ, գայլիկոնիչ մեքենաներ։ Չափող նշագծող են քանոնը, անկյունաքանոնը, չափերիզը, կորակարկինը, ներսաչափը, խազքաշը, ուղղալարը։ Օժանդակ գործիքներ են մուրճը, պտուտակիչը, մանեկադարձիչը, կծաքցանը, տափակաշուրթը, աքցանը։
Կատեգորիա:Գործիքներ
Հյուրքյուրկին
Կատեգորիա:Արևմտյան Հայաստանի գյուղեր
Չյորնայա Ուգորմիցա
Չյորնայա Ուգորմիցա (Чёрная Угормица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ուգորմա գետի ձախ ափում՝ 3 կմ հեռավորության վրա։ Գետի երկարությունը 10 կմ է։ Ակունքը գտնվում է անտառներում, Խարովսկայից 23 կմ դեպի հարավ-արևմուտք։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մարթոն
Մարթոն (Marthon), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 601 մարդ, բնակչության խտությունը` 46.88 մարդ/կմ²։ Բնակավայրը զբաղեցնում է 12.82 կմ² տարածք։
Աշխարհագրություն
Գտնվում է Փարիզ քաղաքից 390 կմ հարավ, Պուատիե քաղաքից` 110 կմ հարավ, Անգուլեմ քաղաքից` 23 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հյուքումեթություն
Հյուքումեթություն (hükûmet), օսմանյան սուլթանների քուրդ բեկերին, ցեղապետներին սեփականատիրական իրավունքով շնորհած խոշոր կալվածք։ Հյուքումեթություն ստացողներն ունեին զինվորական և վարչական ինքնուրույնություն, կատարում էին ռազմաավատատիրական ծառայություն և իրենց զորքով մասնակցում սուլթանի ռազմարշավներին։ Նման ժառանգական տիրակալության տարատեսակներից էին նաև ղերեբեյությունը, յուրտլուկը և այլն։
17-րդ դարի թուրք պատմաբան-աշխարհագրագետ Քյաթիբ Չելեբին իր «Ջիհաննյումա»-ում («Աշխարհի հայելի») Արևմտյան Հայաստանում հիշատակում է Հաքյարիի, Ամադիեի, Սեհրանի, Խոշաբի և այլ hյուքումեթություններ։
Խավիեր Պաստորե
Խավիեր Մատիաս Պաստորե (Javier Matías Pastore, ), արգենտինացի ֆուտբոլիստ, «Պարի Սեն-Ժերմեն» ֆուտբոլային ակումբի հարձակողական ոճի կիսապաշտպան։
Կարիերա
Խավիեր Պաստորեն իր ֆուտբոլային կարիերան սկսել է 1998 թվականին՝ «Թալերես» ակումբում ։ Այդ ակումբին նա երկրպագում էր մանկությունից սկսած ։ 2007 թվականին կայացավ նրա նորամուտը թիմի հիմնական կազմում։ Թիմը այդ ժամանակ հանդես էր գալիս Արգենտինայի առաջնության երկրորդ դիվիզիոնում։ Թիմի կազմում նա ընդհանուր հաշվով անց կացրեց ընդամենը 5 խաղ ։ 2008 թվականին Պաստորեն վարձավճարով տեղափոխվեց «Հուրական»։ 2008 թվականի մարտի 24-ին «Ռիվեր Փլեյթի» դեմ խաղում կայացավ նրա նորամուտը, որում «Հուրական» ակումբը պարտվեց 0:1 հաշվով ։ 2009 թվականի Կլաուսուրայից հետո Պաստորեն դարձավ թիմի հիմնական կազմի ֆուտբոլիստ։ Այն ժամանակ երբ նա «Ռիվեր Փլեյթի» դեմ խաղում 25 մետր հեռավորությունից գրավեց մրցակցի դարպասը և բացեց խաղի հաշիվը, իր ակումբը հաղթեց 4:0 հաշվով, և այդ խաղը «Հուրականի» ամենախոշոր հաղթանակն էր «Ռիվեր Փլեյթի» դեմ ընթացիկ 60 տարվա մեջ։ Պաստորեն Մատիաս Դե Ֆեդերիկոյի հետ հարձակման գծում կազմեց հարձակվողական դուետ, որին տվեցին «ֆանտաստիկ» անունը ։ Նրա ակումբը Կլաուսարայում զբաղեցրեց երկրորդ հորիզոնականը միայն այն պատճառով, որ վերջին տուրում 0:1 հաշվով զիջեց առաջնության չեմպիոնին՝ «Վելես Սարսֆիլդին»։
2009 թվականի հուլիսի 11-ին Պաստորեն տեղափոխվեց իտալական «Պալերմո»՝ 8 միլիոն եվրոյի դիմաց ։ Ֆուտբոլիստի հետ պայմանագիրը կնքվեց մինչև 2014 թվականը՝ 600 հազ. եվրո տարեկան աշխատավարձով ։ Պաստորեն մի շարք ակումբներից ընտրեց «Պալերմոն»։ Պաստորեով հետաքրքրված էին նաև «Լացիոն», «Միլանը», «Պորտուն», «Չելսին» և «Բարին» ։ Ինչպես նաև Պաստորեով հետաքրքրված էր «Մանչեսթեր Յունայթեդը», որը ֆուտբոլիստի տեղափոխության համար առաջարկում էր 10 միլիոն եվրո, սակայն ֆուտբոլիստը մերժեց ակումբին, քանի որ չէր ցանկանում թիմում հանդես գալ որպես պահեստային խաղացող ։ Շուտով Պաստորեն ստացավ իտալական քաղաքացիություն, որը նրան հնարավորություն տվեց չհամարվել լեգիոներ EC-ի ակումբային երկրներում ։
«Պալերմոյի» կազմում Պաստորեի նորամուտը կայացավ ՍՊԱԼ-ի դեմ խաղում՝ 2009 թվականի օգոստոսի 15-ին։ Խաղում հաղթեց «Պալերմոն» 4:2 հաշվով։ 8 օր անց կայացավ Պաստորեի նորամուտը արդեն Իտալիայի առաջնությունում՝ «Նապոլիի» դեմ խաղում։ Այդ խաղում կրկին հաղթեց «Պալերմոն»՝ 2:1 հաշվով։ Հոկտեմբեր-նոյեմբեր ամիսներին Պաստորեն ընդգրկվեց ՈՒԵՖԱ-ի կազմած ցանկում՝ Եվրոպայի ամենահեռանկարային 7 ֆուտբոլիստների ցանկում ։ 2010 թվականի հունվարի 30-ին Պաստորեն «Բարի»-ի դեմ խաղում հեղինակեց իր առաջին գնդակը «Պալերմոյի» կազմում ։ Այն բանից հետո երբ վնասվածք ստացավ Ֆաբիո Սիմպլիսիոն, Պաստորեն դարձավ «Պալերմոյի» առաջատարը ։ 2009-2010 մրցաշրջանում Պաստորեն անց կացրեց 37 խաղ և դարձավ 3 գոլի հեղինակ։ Մրցաշրջանի ավարտից հետո Պաստորեին գնելու համար փորձ կատարեց մադրիդի «Ռեալը», որը ֆուտբոլիստի տեղափոխության համար պատրաստ էր վճարել 25 միլիոն եվրո, սակայն ակումբը հրաժարվեց վաճառել արգենտինացուն ։
2010 թվականի դեկտեմբերի 16-ին Պաստորեն երկարաձգեց պայմանագիրը «Պալերմոյի» հետ մինչև 2015 թվականը՝ 800 հազ. եվրո տարեկան աշխատավարձով գումարած դրան բոնուսներ հաջող խաղերի համար ։ 2011 թվականի հունվարի 24-ին Պաստորեն ճանաչվեց Իտալիայի առաջնության լավագույն երիտասարդ ֆուտբոլիստ՝ առաջ անցնելով Պատոյից և Բալոտելլիից ։ 2010-2011 մրցաշրջանում Պաստորեն 45 խաղում դարձավ 13 գոլի հեղինակ, որոնցից 11-ը նա հեղինակել էր առաջնության շրջանակներում և դարձել էր ակումբի լավագույն ռմբարկուն։ Այդ տարի «Պալերմոն» առաջնությունում զբաղեցրեց 8-րդ հորիզոնականը, ինչպես նաև հասավ մինչև Իտալիայի գավաթի եզրափակիչ, որում 1:3 հաշվով պարտվեց «Ինտերին»։
2011 թվականի ամռանը Պաստորեով հետաքրքրվեցին մի շարք հայտնի եվրոպական ակումբներ, որոնց շարքում էին իտալական «Յուվենտուսը», «Ինտերը» և «Ռոման» , իսպանական «Բարսելոնան» , «Ռեալը» և «Մալագան» , ֆրանսիական «Պարի Սեն-Ժերմենը» , անգլիական «Չելսին», «Մանչեսթեր Յունայթեդը» և «Մանչեսթեր Սիթին» ։ «Պալերմոյի» նախագահ՝ Մաուրիցիո Ջամպարինին ասաց, որ ֆուտբոլիստին կվաճառի 50 միլիոն եվրոյից ոչ պակաս գնով , չնայած նրան, որ հենց Պաստորեն ցանկանում էր հեռանալ ակումբից ։ Առաջին ակումբը, որը պատրաստ էր վճարել այդ գումարը դարձավ մախաչկալայի «Անժին» ։
2011 թվականի օգոստոսի 6-ին Պաստորեն կնքելով 5 տարվա պայմանագիր տեղափոխվեց «Պարի Սեն-Ժերմեն» ։ Տրանսֆերի գինը կազմեց 42 միլիոն եվրո ։ Տեղափոխությունից հետ նա ասաց. «Ես նախընտրեցի ՊՍԺ-ն, քանի որ ինձ պետք է իմ խաղային որակներին համապատասխան ակումբ։ Իմ զարգացման համար ես պետք է կանոնավոր կերպով խաղամ հիմնական կազմում, այնպես որ Փարիզում իմ շանսերը ավելի մեծ են» ։ Օգոստոսի 18-ին թիմի կազմում կայացավ Խավիերի նորամուտը՝ լյուքսեմբուրգական «Դիֆֆերդանժի» դեմ խաղում՝ Եվրոպայի Լիգայի շրջանակներում (4:0) ։ Երեք որ անց «Վալանսեն»-ի դեմ խաղում կայացավ Պաստորեի առաջին խաղը Լիգա 1-ում(2:1) ։ Նոյեմբերին Պաստորեն ասաց, որ իր համար շատ դժվար է խաղալ 3 օրը մեկ անգամ, իսկ հետո արտահայտվեց, որ ապագայում կուզենա նորից հանդես գալ Իտալիայում ։
2012-2013 մրցաշրջանում Պաստորեն «ընկավ» «Պարի Սեն-Ժերմենի» հիմնական կազմից ։ Մաուրիցիյո Ջեմպարինին բացատրեց, որ արգենտինացու համար դժվար է խաղալ ակումբի կազմը համալրած նոր ֆուտբոլիստի՝ Զլատան Իբրահիմովիչի հետ ։ Այս իրադարձություններից հետո Պաստորեն հետաքրքրություն առաջացրեց երկու իտալական ակումբների մոտ։ «Ինտերը» ցանկանում էր փոխանակել Պաստորեին մեկ ուրիշ կենտրոնական ֆուտբոլիստի՝ Ուեսլի Սնեյդերի հետ, իսկ «Միլանը» Պաստորեի համար առաջարկում էր 20 միլիոն եվրո գումարած Ինյացիո Աբատեի տրանսֆերը ։
Միջազգային կարիերա
2009 թվականի փետրվարին Պաստորեն հրավիրվեց Արգենտինայի ֆուտբոլի երիտասարդական հավաքական՝ հարավամերիկյան երիտասարդական առաջնության մասնակցության համար, սակայն Պաստորեի ակումբը՝ «Հուրական»-ը, մերժեց հավաքականի առաջարկը ակումբի կարևոր խաղերի պատճառով ։
2009 թվականի դեկտեմբերի 15-ին Պաստորեն հրավիրվեց արդեն Արգենտինայի ազգային հավաքական։ Մեկ օրից կայացավ նրա նորամուտը Կատալոնիայի ազգային հավաքականի դեմ խաղում, որտեղ նա խփեց այդ խաղում թիմի 3-րդ գոլը  ։ 2010 թվականի մայիսին հավաքականի գլխավոր մարզիչ Դիեգո Մարադոնան Խավիերին Աշխարհի առաջնությունյան շրջանակներում հայտագրեց թիմի կազմում ։ Մայիսի 24-ին Պաստորեն առաջին անգամ դուրս եկավ խաղադաշտ թիմի հիմնական կազմում։ Այդ խաղում արգենտինացիները հաղթեցին Կանադայի ազգային հավաքականին 5:0 հաշվով, իսկ Խավիերը հանդես եկավ փլեյմեյքերի դիրքում  ։
Հուլիսի 23-ին Պաստորեն առաջին անգամ հանդես եկավ թիմի պաշտոնական խաղերից մեկում, որտեղ Արգենտինայի հավաքականը 2:0 հաշվով հաղթեց Հունաստանի հավաքականին։ Խավիերը այդ խաղում փոխարինման դուրս եկավ 77-րդ րոպեին՝ փոխարինելով Սերխիո Ագուերոյին ։ Ինչպես նաև Պաստորեն դուրս եկավ խաղադաշտ 1/8 եզրափակչում Մեքսիկայի դեմ խաղում և 1/4 եզրափակչում՝ Գերմանիայի դեմ խաղում։ Ընդհանուր հաշվով Պաստորեն 2010 թվականի աշխարհի առաջնությունում հանդես եկավ 3 խաղում։ Առաջնության ավարտից հետո Պաստորեն ընդգրկվեց ՖԻՖԱ-ի կողմից կազմված ցուցակում, որում թվարկված էին այն երիտասարդ ֆուտբոլիստները, որոնք ամենայն հավանականությամբ հանդես կգան 2014 թվականի աշխարհի առաջնությունում ։ Մարադոնայի գլխավոր մարզչի պաշտոնից հեռանալուց հետո Պաստորեն ոգեպնդեց Մարադոնային՝ ասելով, որ նա պետք է Արգենտինայի հավաքականին, իսկ հավաքականը իր հերթին պետք Մարադոնային, և նա կարող է միայն իր տեսքով ոգևորել և ուժ հաղորդել ֆուտբոլիստներին ։ 2011 թվականին Պաստորեն ազգային հավաքականի կազմում մասնակցեց Ամերիկայի գավաթի մրցությանը ։
Անձնական կյանք
Խավիեր Պաստորեն ծնվել է Խուան Կառլոսի և տնային տնտեսուհի Պատրիսիայի ընտանիքում։ Նրա հայրը մեքենայի պահեստամասեր արտադրող գործարանի սեփականատեր էր։ Նա ունեցել է երկու եղբայր՝ Լորենը և Արիելը։ Իսկ արդեն Խավիերի ծնունդից հետո ընտանիքում ծնվեց 4-րդ երեխան՝ Խուան Մանուելը ։ Պաստորեի ընտանիքը ունի իտալական արմատներ։ Նրա նախնիները եղել են Թուրինին մոտ գտնվող Վոլվերա քաղաքից ։
Ներկայում Պաստորեն հանդիպում է 21 տարեկան մոդելի՝ Չիարա Պիցոնեի հետ, ով աշխատում է իտալական հեռուստատեսությունում ։
Ձեռքբերումներ
ՊՍԺ
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Կորդովա քաղաքում ծնվածներ Կատեգորիա:Պալերմոյի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Զանգվածային լրատվության միջոցներ
Զանգվածային լրատվության միջոցները լրատվական տեխնոլոգիաների ամբողջություն է, որը, զանգվածային հաղորդակցության շնորհիվ, ունի մեծ լսարան։ Տեխնոլոգիաները, որոնց միջոցով տեղի է ունենում այս հաղորդակցությունը, ներառում են զանազան միջոցներ։
Հեռարձակող մեդիան տեղեկատվությունը հաղորդում է էլեկտրոնային եղանակով, այնպիսի միջոցներով, ինչպիսիք են՝ ֆիլմը, ռադիոն, երաժշտությունը կամ հեռուստատեսությունը։ Թվային մեդիան ներառում է և՛ համացանցը, և' հեռախոսային զանգվածային հաղորդակցությունը։ Համացանցային մեդիան ներառում է այնպիսի ծառայություններ, ինչպիսիք են` էլեկտրոնային հասցեն, սոցիալական մեդիայի կայքերը և համացանցի միջոցով գործող ռադիոն և հեռուստատեսությունը։ Մի շարք այլ զանգվածային հաղորդակցության միջոցներ ցանցում ունեն հավելյալ ներկայություն այնպիսի միջոցներով, ինչպիսիք են`օնլայն հեռուստատեսային գովազդները, QR կոդերը, որոնք ուղղորդում են հեռախոսից օգտվողներին դեպի վեբկայք։ Այս կերպ, նրանք կարող են  օգտվել հեշտ հասանելիությունից և այն բոլոր հնարավորություններից, որոնք առաջարկում է համացանցը։ Վերջինիս միջոցով հեշտորեն հեռարձակվում է տեղեկատվությունը աշխարհի տարբեր շրջաններում`միաժամանակ և մատչելի։ Արտաքին մեդիան տեղեկատվությունը  փոխանցում է այնպիսի միջոցներով, ինչպիսիք են` հավելյալ գովազդը, ազդապաստառները  կամ կրպակները, երկնային գրությունները, որոնք գտնվում են ավտոբուսներից դուրս կամ ներս, առևտրային կառույցներում, վաճառակետերում, սպորտային ստադիոններում, գնանցքներում, մեքենաներում։ Տպագիր մեդիան տեղեկատվությունը փոխանցում է այնպիսի ֆիզիկական օբյեկտների միջոցով, ինչպիսիք են`գրքերը, կոմիքսները, ամսագրերը, թերթերը կամ բրոշյուրները ։ Իրադարձությունների կազմակերպումը և հանրային ճառը ևս կարող են համարվել որպես զանգվածային լրատվության ձևեր ։ Մի շարք  կազմակերպություններ, ինչպես օրինակ` կինոստուդիաները, հրատարակչությունները, ռադիո և հեռուստատեսային կայանները, որոնք վերահսկում են այս տեխնոլոգիաները, հայտնի են նաև որպես զանգվածային լրատվամիջոցներ  ։
Սահմանման հիմնախնդիրներ
20-րդ դարի վերջին զանգվածային լրատվամիջոցների շրջանակներում առանձնացվում էին զանգվածային լրատվամիջոցների 8 արդյունաբերություն` գրքեր, համացանց, ամսագրեր, ֆիլմեր, թերթեր, ռադիո, ձայնագրություններ և հեռուստատեսություն։ Թվային հաղորդակցության տեխնոլոգիաների պայթյունը 20-րդ դարի վերջին և 21-րդ դարի սկզբին էական դարձրեց հետևյալ հարցը. լրատվամիջոցների ո՞ր տեսակները  պետք է դիտարկել որպես «զանգվածային լրատվամիջոցներ»։ Օրինակ`վիճելի հարց է, թե բջջային հեռախոսները, համակարգչային խաղերը (ինչպես օրինակ`մասսայական դերային օնլայն խաղերը) և վիդեո խաղերը պե՞տք է ներառել սահմանման մեջ, թե ոչ։ 2000 թվականին « 7 զանգվածային լրատվամիջոցներ» դասակարգումը դարձավ տարածված։ Դրանց ներմուծման հաջորդականությունը հետևյալն է՝
Յուրաքանչյուր լրատվական միջոց ունի իր սեփական բովանդակային ձևերը, ստեղծագործող արտիստները, տեխնիկները և բիզնես մոդելները։ Օրինակ`Համացանցը ներառում է բլոգներ, վեբ կայքեր և զանազան այլ տեխնոլոգիաներ, որոնք տեղեկատվության տարածման հիմնական ցանցի գագաթին են գտնվում։ Վեցերորդ և յոթերորդ միջոցները`համացանցը և հեռախոսները հաճախ հավաքական կերպով կոչվում են թվային մեդիա, իսկ չորրորդն ու  հինգերորդը՝ ռադիոն և հեռուստատեսությունը, դիտվում են որպես հեռարձակող մեդիա։ Որոշ հեղինակներ պնդում են, որ վիդեո խաղերը դարձել են մեդիայի առանձնահատուկ ձև ։
Հեռախոսը երկկողմանի հաղորդակցական սարք է, մինչդեռ զանգվածային լրատվամիջոցները հաղորդակցվում են մեծ խմբերրի հետ։ Դեռ ավելին, հեռախոսը վերափոխվել է բջջային հեռախոսի, որն ունի համացանց մուտք գործելու հնարավորություն։ Հարց է առաջանում, թե արդյոք դա բջջային հեռախոսը դարձնում է զանգվածային լրատվամիջոց, թե պարզապես սարք, որն ունի մուտքի հնարավորություն  դեպի զանգվածային լրատվամիջոց (համացանց)։ Այժմ գործում է մի համակարգ, որի միջոցով շուկայագետները և գովազդատուները հնաարվորություն ունեն արբանյակների միջոցով հեռարձակել հայտարարություններ և գովազդներ, որոնք ուղղակիորեն հայտնվում են բջջային հեռախոսներին`անկախ հեռախոսի օգտատերի կամքից։ Զանգվածային գովազդի փոխանցումը միլիոնավոր մարդկանց զանգվածային հաղորդակցության մեկ այլ ձև է։
Վիդեո խաղերը ևս կարող են դիտվել որպես զանգվածային լրատվամիջոց։ Վիդեո խաղերը (օրինակ՝ մասսայական դերային օնլայն խաղերը) ապահովում են ընդհանուր խաղային փորձ միլիոնավոր օգտատերերի համար ամբողջ աշխարհում և փոխանցում միևնույն հաղորդագրություններն ու գաղափարները բոլոր օգտատերերին։ Օգտատերերը հաճախ միմյանց հետ կիսվում են սեփական  փորձով `խաղալով առցանց։ Բացառելով համացանցը, այդուհանդերձ, կասկածելի, թե արդյոք վիդեո խաղ խաղացողները կիսվում են իրենց փորձով, երբ խաղում են անհատապես։ Հնարավոր է ամենայն մանրամասնությամբ քննարկել վիդեո խաղի իրադարձությունները  այն ընկերոջ հետ, ով երբեք ոչ ոքի հետ չի խաղացել, քանի որ փորձը նույնական է յուրաքանչյուրի համար։ Այսպիսով հարց է առաջանում, թե արդյոք սա զանգվածային հաղորդակցության ձև է։
Բնութագրիչներ
Քեմբրիջի համալսարանի սոցիոլոգ Ջոն Թոմփսոնի կողմից առանձնացվել են զանգվածային հաղորդակցության հինգ բնութագրիչներ՝
Զանգվածային/ հիմնական և այլընտրանքային ԶԼՄ-ներ
«Զանգվածային լրատվամիջոցներ» տերմինը երբեմն թյուրիմացաբար օգտագործվում է որպես « հիմնական լրատվամիջոցներին» հոմանիշ։ Հիմնական լրտավամիջոցները տարբերվում են այլընտրանքային լրատվամիջոցներից իրենց բովանդակությամբ և տեսակետներով։ Այլընտրանքային լրատվամիջոցները նաև «Զանգվածային մեդիայի»  միջոցներ են, այն առումով, որ նրանք օգտագործում են տեխնոլոգիաներ, որոնք հասանելի են շատ մարդկանց, նույնիսկ եթե լսարանը ավելի փոքր է, քան հիմնական ալտավամիջոցների դեպքում։
Ընդհանուր առմամբ, «զանգվածային» տերմինը ընդգծում է ոչ թե անհատների քանակը, որոնք ստանում են ապրանքը, այլ այն, որ ապրանքները հասանելի են շատ ընդունողների/ հասցեատերերի ։